শিক্ষক তজলি্ল আজাদ অবশ্য বলেছেন, তিনি প্রধানমন্ত্রী শেখ হাসিনা ও খালেদা জিয়াকে ছোট-বড় করার জন্য প্রশ্নপত্র তৈরি করেননি। তবে এখন বুঝতে পারছেন, ওই ধরনের প্রশ্নপত্র তৈরি করা ঠিক হয়নি। তিনি কোনো রাজনৈতিক দলের সঙ্গে জড়িত নয় বলে দাবি করেন। তবে স্থানীয় ছাত্রলীগ নেতারা বলছেন, তিনি জামায়াতের রাজনীতির সঙ্গে জড়িত। জেনেশুনেই তিনি প্রধানমন্ত্রীকে কটূক্তি করার দুঃসাহস দেখিয়েছেন। ডবলমুরিং থানার ভারপ্রাপ্ত ওসি এমএম বাতেন বলেছেন, স্কুলের প্রধান শিক্ষিকা ওই শিক্ষকের বিরুদ্ধে একটি অভিযোগ দিয়েছেন। ঊর্ধ্বতন কর্তৃপক্ষের সঙ্গে আলাপ করে এ ব্যাপারে মামলা করা হবে।